মমতা বন্দ্যোপাধ্যায়ের প্রকল্পের নকল করল তামিনাড়ু সরকার!

ওয়েব ডেস্ক : বাংলার অনুকরণে এক প্রকল্প চালু হল দক্ষিণের রাজ্য তামিলনাড়ুতে (Tamilnadu)। সে রাজ্যে ‘নাম্মা উরু, নাম্মা আরাসু’ নামে একটি প্রকল্প চালু করা হল। আর এই প্রকল্পটি হল মুখ্যমন্ত্রী মমতা বন্দ্যোপাধ্যায়ের (Mamata Banerjee) ‘আমাদের পাড়া, আমাদের সমাধান’ (Amader Para, Amader Samadhan)- এর নকল। যে প্রকল্পে বিভিন্ন গ্রামের তিনটি করে সমস্যার সমাধান করবে তামিলনাড়ুর ডিএমকে সরকার।

কিছুদন আগে পশ্চিমবঙ্গে ‘আমাদের পাড়া, আমাদের সমাধান’ প্রকল্প শুরু করেছেন মুখ্যমন্ত্রী মমতা বন্দ্যোপাধ্যায় (Mamata Banerjee)। সেই প্রকল্পে, সরকারি কর্তারা বিভিন্ন বুথস্তরে গিয়ে হাজির হন। আর সেখানে গিয়ে সাধারণ মানুষ নিজেদের সমস্যার কথা তাদের সামনে তুলে ধরেন। ইতিমধ্যে এই প্রকল্পে ২৮ হাজার শিবিরে পরিষেবা গ্রহণ করেছেন ২ কোটির বেশি মানুষ। এই প্রকল্পে প্রতিটি বুথ পিছু ১০ লক্ষ টাকা করে বরাদ্দ করেছেন মুখ্যমন্ত্রী।

আরও খবর : হানি ট্র্যাপের ফাঁদে সেনার তথ্য পাচার, জয়শলমীরে ধৃত পাক চর

বাংলার মুখ্যমন্ত্রীর অনুকরণেই ‘নাম্মা উরু, নাম্মা আরাসু’ প্রকল্প শুরু করেছেন তামিলনাড়ুর মুখ্যমন্ত্রী এম কে স্ট্যালিন (MK Stalin)। শনিবার থেকেই শুরু হচ্ছে এই প্রকল্প। এদিন তামিলনাড়ুর মুখ্যমন্ত্রী ১০ হাজার গ্রামসভায় ভার্চুয়ালি বক্তব্য রাখবেন। সেখানে বিভিন্ন গ্রামসভার সমস্যা তুলে ধরার কথা জানানো হয়েছে। তবে প্রতিটি গ্রামসভাকে ৩টি করে ইস্যু বেছে রাখার কথা বলা হয়েছে। তার পরেই সমাধান করা হবে এই সমস্যাগুলির।

এ নিয়ে তৃণমূলের রাজ্য সাধারণ সম্পাদক কুণাল ঘোষ (Kunal Ghosh) বলেছেন, মুখ্যমন্ত্রী মমতা বন্দ্যোপাধ্যায়ের ‘আমাদের পাড়া, আমাদের সমাধান’ প্রকল্প সাধারণ মানুষের কাছে পৌঁছে যাচ্ছে। সেই প্রকল্পগুলোই অন্য রাজ্য নকল করছে। তিনি আরও সংযোজন করে বলেন, যা আজ বাংলা করছে, সেটা গোটা দেশ পরে ভাবছে।

দেখুন অন্য খবর :