তামিলনাড়ুতে পদপিষ্টের ঘটনায় বাড়ল মৃতের সংখ্যা!

ওয়েব ডেস্ক : শনিবার তামিলনাড়ুর (Tamilnadu) কারুরে অভিনেতা বিজয়ের (Vijay) রাজনৈতিক মিছিলে ঘটে গিয়েছিল ভয়াবহ ঘটনা। পদপিষ্ট (Stampede) হয়ে মৃত্যু (Death) হয়েছে অনেকের। সেই সংখ্যা লাফিয়ে লাফিয়ে আরও বাড়ছে। এই ঘটনায় এখনও পর্যন্ত ৩৯ জনের মৃত্যু হয়েছে বলে খবর। এই খবর নিশ্চিত করেছেন মুখ্যমন্ত্রী এম কে স্ট্যালিন (M K Stalin)। জানা যাচ্ছে, আরও ৫১ জন এই ঘটনায় ভর্তি রয়েছেন হাসপাতালে। এর জন্য যারা দায়ী তাদের সবাইকে শাস্তি দেওয়া হবে বলে জানিয়েছেন স্ট্যালিন।

এই দুর্ঘটনা নিয়ে বিজয়(Vijay) সমাজমাধ্যমে লিখেছেন, ‘এই ঘটনায় আমি শোকপ্রকাশ করার ভাষা খুঁজে পাচ্ছি না। ঘটনায় যাঁদের প্রাণ গিয়েছে তাঁদের পরিবারের প্রতি সমবেদনা জানাই। আহতদের দ্রুত সুস্থ কামনা করি।’ অন্যদিকে রবিবার সকালে হাসপাতালে গিয়ে আহতদের সঙ্গে দেখা করেন মুখ্যমন্ত্রী স্ট্যালিন। মৃতদের পরিবার পিছু ১০ লক্ষ টাকা আর্থিক সাহায্যের কথা ঘোষণা করা হয়েছে। পাশাপাশি আহতদের চিকিৎসার জন্য ১ লক্ষ টাকা দেওয়া হবে বলে জানিয়েছেন তিনি।

আরও খবর : বিজয়ের মিছিলে মর্মান্তিক দুর্ঘটনা! মৃত্যু হল ৩১ জনের

তামিলনাড়ুর মুখ্যমন্ত্রী এম কে স্ট্যালিন (M K Stalin) শোক প্রকাশ করে বলেছেন, ‘ মৃতদের পরিবারের প্রতি আমি সমবেদনা জানাই। তামিলনাড়ুর ইতিহাসে এক রাজনৈতিক সভায় এমন দুর্ঘটনা ঘটেনি। এখনও পর্যন্ত ৩৯ জন হাসপাতালে রয়েছেন। আইসিউতে রয়েছেন ৫১ জন।’

পাশাপাশি তিনি জানিয়েছেন, ঘটনার জন্য যারা দায়ী তাঁদের সবাইকে শাস্তি দেওয়া হবে। এ নিয়ে তদন্ত করতে একটি কমিটি গঠন করেছেন তিনি। অবশ্য পুলিশের তরফে অভিনেতা বিজয়ের (Vijay) উপরেই ঘটনার দায় চাপানো হয়েছে। ইতিমধ্যে এই ঘটনা নিয়ে দায়ের হয়েছে মামলা। শুরু হয়েছে প্রাথমিক তদন্ত।

দেখুন অন্য খবর :